රූපවාහිනී නිර්මාණ ක්ෂේත්‍රයේ විශිෂ්ට කුසලතා දක්වන ලද නිර්මාණකරුවන් රාජ්‍ය මට්ටමෙන් ඇගයීමට ලක්කිරීම සඳහා පවත්වනු ලබන එකම සම්මාන උළෙල මෙය වන අතර 2012 වසරේ රූපවාහිනී නාලිකා මඟින් විකාශය කරන ලද නිර්මාණයන් වෙනුවෙන් අංශ 39 ක් යටතේ සම්මාන පිදීමට නියමිතය.ඊට අමතරව රූපවාහිනී ක්ෂේත්‍රය පිළිබඳව ලියැ වී ඇති ශාස්ත්‍රීය ග්‍රන්ථය සහ රූපවාහිනී මඟින් විකාශය නොවූ ආධුනික නිර්මාණකරුවන්ගේ නිර්මාණ අගය කිරීම උදෙසා හොඳම කෙටි චිත්‍රපටය සඳහා ස්වර්ණ, රජත සහ ලෝකඩ පදක්කම් තුනක් පිරිනැමීම ද සිදු කෙරේ.මෙදින රූපවාහිනී ක්ෂේත්‍රයට කරන ලද සේවාව උදෙසා බර්ටි ගුණතිලක, නොයෙලින් හොන්ටර් සහ කමලනී සෙල්වරාජන් තිදෙනාට ජීවිතයේ එක් වරක් පමණක් හිමිවන යාවජීව සම්මානයෙන් පිදුම් ලැබීමට නියමිතය.